Синсез.

Синсез сулыш алам,ялгыз янам

Агач яфракларын коймады.

Бер карасаң ,син күпкә бәхетле-

Минсез яшәуләрне тоймадың.

Минсез син булмадың,ә мин синсез,

Зәңгәр күктән саныйм йолдызлар.

Син яраткан  йолдыз булып янам,

Юл тапсыннар!- диеп юлсызлар.

Яз сулышын тоеп, җир яшәрер,

Сагышларны бераз таратыр.

Күңел эзләр...сиңа таба атлар-

Синсез генә тагын таң атыр.

 Каршы барам,мин баребер синсез,

Ә син минсез торып карале?!

Көчең җитәр микән елмаерга-

Болыт аша кояш карармы?

Мин һаманда синсез-ә  син минсез,

Тик язмышлар дөрес юл табыр.

Минсез булмас өчен күккә кара!

Син яраткан йолдыз- гел яныр!!!

Сәлимә.апрель2018.

\*\*\*Яшә син сөенеп әниең барына...\*\*

Кадерләп үстерә,

Һәр ана сабыен,

Сабый да бит тоя,

Әнкәсе куенын...

Бәхетләр тели ул,

Йокысыз төннәрдә

Күз яше булмасын,

Сабыйлы өйләрдә.

Ничә яшь булса да,

Сабыйбыз әнигә,

Күңелең коенсын,

Әниең назына....

Яшә син сөенеп,

Әниең барына!

Уян син hәр иртә,

Әниең җырына.

Якынайт араны,

Читләргә китсәңдә,

Әниләр ташламый,

Язмышлар типсә дә...

Байлыкка чумсаң да,

Туңсаң да салкында

Әниләр йөрәген

Калдырма ялкында....

..Нигаматова ,Сәлимә.

Кыз бала  язмышы...

Кыз баланы назлап, устерәбез,

Сөеп ,үбеп ,иркәләп кенә.

Оясында озак тормас инде,

Кыз балабыз бит ,кунак кына.

Каты итеп аңа бәрелмәгез!

Чылатмагыз аның кузләрен!

Буйсына ул, сайлап алган ярга,

Ышандыклы булса сүзләре..

Бар булмышы белән килеп керә,

Чит ят җиргә , язмыш  ярына.

Вакытлыча түгел ,мәңгелеккә,

Тугры булып сөйгән ярына.

 Кыз баланың ,куңелен өшетмәгез!

Булсын анда ,һәр чак җылы җәй.

Бөреләнеп , аткан чәчкә бит ул ,

Озатуы   бигерәк тә җәл.

Кыз баланы ялгыз калдырмагыз!

Хәл белегез , читтә булса да .

Төшкән җирдә яши, уз итә ул ,

Күзләренә яшьләр тулсада.

Кыз балага бәхет телик әле ,

Язмышлары булсын кайгысыз,

Туып ускән өй дә сезне көтәр,

Кунак булып кына кайтырсыз.

,

Синсез сулыш алам,ялгыз янам

Агач яфракларын коймады.

Бер карасаң ,син күпкә бәхетле-

Минсез яшәуләрне тоймадың.

Минсез син булмадың,ә мин синсез,

Зәңгәр күктән саныйм йолдызлар.

Син яраткан  йолдыз булып янам,

Юл тапсыннар!- диеп юлсызлар.

Яз сулышын тоеп, җир яшәрер,

Сагышларны бераз таратыр.

Күңел эзләр...сиңа таба атлар-

Синсез генә тагын таң атыр.

 Каршы барам,мин баребер синсез,

Ә син минсез торып карале?!

Көчең җитәр микән елмаерга-

Болыт аша кояш карармы?

Мин һаманда синсез-ә  син минсез,

Тик язмышлар дөрес юл табыр.

Минсез булмас өчен күккә кара!

Син яраткан йолдыз- гел яныр!!!

.

Атлап барам төнге юлдан,

Якты төшә ай нурыннан.

Күңелемдә караңгылык

Очрамадың бу юлы да..

Сиңа сәләм ,ай кызыннан,

Кыйгач кашы әй сызылган.

Сизәсеңме ?язмыш читен,

Бәйләр өчен җеп сузылган.

Ай нурларын алыштырып,

Иртән чыгар балкып кояш.

Тик мин генә югалырмын,

Күз яшемне тагын коеп.

Атлап барам ай яктырмый,

Арыгандыр балкып ялсыз.

Язмышыма буйсындымда

Таңга таба атлыйм ялгыз.

Нигаматова С.2018.

Ике аккош.

Ике ярда. Ике аккош,

Кагалар канатларын.

Бу мизгелдә алар тоймый,

Тормышның газапларын.

Уйларында бары сөю,

Хыянәт салмый тамга.

Калмыйлар алар адашып,

Икесе ике ярда.

Аккошларның мәхәббәтен,

Табигать тә үз иткән.

Канатлары каерылса,

Әрнүдән күз яшь түккән.

Ике аккош ,ике ярда,

Йөрәкләре җилкенә.

Дулкыны да уйнап -уйнап

Сөю хисен җиткерә.

Ике яр, калды кул болгап,

Кавыштылар аккошлар.

Барчабызга насыйп булсын

Аккошлардай язмышлар.

Нигаматова Салима.

2018.

Бәхет арбасы.

Яңгыр тамчысына эрим,

Күзләрем кайчак юеш.

Авыр язмышлар бирәсең,

Ник аямыйсың  тормыш.

Тынып кына яуса яңгыр,

Сагышланам,уйланам.

Күк күкрәтеп давыл купса,

Сакла димен җир -анам.

Озын -озын юлга чыксам,

Якты булсын юлларым.

Сабыйларны иркәләсен,

Шушы эшчән кулларым.

Су агышына карыймын,

Су да ага тын гына.

Яшәү сәгатен санасаң,

Таңда йөрәк кысыла.

Яшәү чыганагы суда,

Сулый торган һавада.

Балаларның күңелләре,

Адашмасын далада.

Йөрәк ярсуын бастырып,

Аккош очты Һавада.

Сөеп-сөелеп әйтелгән,

Сүзең булсын давага.

Якты доньяларда яшәү,

Ходай биргән зур бүләк.

Тик  кирәкми яшәгәндә,

Ялгышлар өчен түләү.

Салават күпере чыкты,

Яңгыр явып үткәчтен.

Белмибез шул ни көтәсен,

Мәңгелеккә күчкәчтен.

Сүндермичә өстәп торыйк,

Тормышның учагына.

Сабыйлар көлеп уянсын,

Әниләр кочагында.

Юллар озын ,булыйк түзем,

Барасы да барасы.

Кайгыларсыз тәгәрәсен,

Безнең бәхет  арбасы..

Песием. (Нәниләр өчен).

Оныкаем аптырады,

Маҗара килеп туган.

"Әти" -дип йөргән песи

Әни булган да куйган.

Бик иркә булды песие,

Теләдек тиз үсүен.

 Бик яратмадык шуклыгын,

Йомгакларның сүтүен.

Үзе бәләкәй чагында,

Уйный иде сикереп .

Хәзер баласын өйрәтә,

Тирәсендә бөтерелеп.

Акыл кергән песәйгә,

Тыныч кына күзәтә.

Ялап иркәли ,ярата

Бар назларын тарата.

Ашарга сорап та мырлый,

Әллә ул шулай җырлый.

Аяк астына уралып

Тәпиләремне тырный.

Үзе бигерәк сөйкемле,

Бит,кулын  юа иртән.

 Кыска гына койрыгы,

Нәселе шундый икән.

Песинең  кайгысыз чагы,

Җылы әни кочагы.

Кызчыгым,нәни кошчыгым

Синең дә шундый чагың..

\*\*

Кердең әнием төшләремә.

Мин әнине төштә күрдем әле,

Тагын дәште назлап,иркәләп.

Озак куренмәгәч уйлап куйдым,

Йөри микән диеп үпкәләп...

Мәшәкаттән арыналмый менә,

Дөнья көтәм ,күреп  беләсең.

Бер як ярдан каршы ярга табан,

Тартам әле дөнья көймәсен...

Яулыгыңнын әнкәй төсе унган,

Ябынмадың нигә чуклысын?

Иртә киттең ,сон белмәдеңмени?

Ятимнәрне тормыш  тукмыйсын...

Син еракта,сирәк күрешәбез,

Һаман миңа бүләк сузасың.

Ә мин бирсәм,мохтаҗлыгым юк дип,

Кузең сирпеп кенә куясың..

Минем бүләк,язмаларым сиңа.

Киләчәктә булсын җырларым...

Ә син елмаюлы караш  белән,

Сабыр гына Әнием тыңларсың.

Сентябрь 2016ел,.Н.  Сәлимә...

Әниемнең.  мамык шәле.

Еллар утсә дә сакладым,

Әни мамык шәлеңне,

Әйткән төсле назлап hаман,

Кызым аңлыйм хәлеңне..

Син бәйләгән мамык шәлнең,

Челтәрле бизәкләре,

Сагынудан сине әни

Түгәмен күз яшьләре .

Күз нурын түгеп бәйләнгән,

Тоям шәлнең җылысын.

Кайтарасы иде әни,

Эй җ,ыелды бурычым.

Таң,ларда тоеп уянам,

Әни йомшак кулыңны.

Күңелемә сең,еп калган

Онтылмаслык моң,ынны.

..Н Сәлимә июль 2016.

Яулык бүләк иттең.

Яулык буләк иттең,

Иңнәремә салдың,

Күптән көттем җаным

Бит очларым янды.

Йөрәк тынып калды,

Төн йокымны алдың..

Сызылып аткан таңны,

Сандугачлы талны,

Ник соң сагыш алды.

Әйт,аңлаучы бармы?

Ут ялкынны салдың,

Ник жавапсыз калдың?

Бәхет урап узды,

Бүләгең дә тузды,

Гомер синсез узды.

Йөрәк көтте түзде,

Яшьләндердең күзне,

Югалтуны сизде....

Ерак офык кына,

Өмет чаткысына,

Ут ялкынын сибә

Яшәр өчен җирдә

Синең сөю җитә,

Сагыш әрну китә,

Ләкин гомер утә.

...